钦定古今图书集成/理学汇编/文学典/第072卷 > 王介
## 钦定古今图书集成/理学汇编/文学典/第072卷 > 王介

按《石林诗话》：“介字中甫，衢州人。博学善讥谑，尝举制
科不中，与王荆公游，甚款曲，然未尝降意少相下。熙
宁初，荆公以翰林学士被召，前此屡召不起，至是始
受命。介以诗寄云：‘草庐三顾勤幽蛰，蕙帐一空生晓
寒’。用‘蕙帐事，盖有所讽。荆公得之大笑，他日作诗，有
‘丈夫出处非无意，猿鹤从来自不知’之句，盖为介发’”
也。